ซูเปอร์แมน
ซูเปอร์แมน คือตัวละครจากหนังสือการ์ตูนซูเปอร์ฮีโร่ ผลงานของ ดีซีคอมิกส์ สำนักพิมพ์ยักษ์ใหญ่ของอเมริกา ออกแบบโดยนักเขียนชาวอเมริกาเจอร์รี ชีเกลและนักวาดภาพชาวอเมริกาเชื้อสายแคนาดาโจ ชูสเตอร์ในปี ค.ศ. 1932 ขณะที่ทั้งคู่พักอาศัยอยู่ในเมืองคลีฟแลนด์ รัฐโอไฮโอ จนกระทั่งในปี 1938 ทั้งคู่ได้ขายผลงานชิ้นนี้ให้กับสำนักพิมพ์ ดีแทคทีฟ คอมิคส์ (ภายหลังเปลี่ยนชื่อเป็นดีซีคอมิกส์) ตัวละครนี้ได้ปรากฏตัวครั้งแรกในหนังสือ"แอคชั่น คอมิคส์ " ฉบับที่ 1 (มิถุนายน ค.ศ. 1938) และยังถูกนำไปทำเป็นซีรีส์ทางวิทยุ ,โทรทัศน์, ภาพยนตร์, การ์ตูนช่องในหนังสือพิมพ์, และวิดีโอเกมส์ เรื่องราวของซูเปอร์แมนนั้นประสบความสำเร็จอย่างมาก ซูเปอร์แมนนั้นได้ถูกจัดอันดับให้เป็นซูเปอร์ฮีโรที่ยิ่งใหญ่ที่สุดของหนังสือการ์ตูนอเมริกา. ซูเปอร์แมนปรากฏตัวด้วยชุดที่โดดเด่นและมีเอกลักษณ์ประจำตัวด้วยชุด สีน้ำเงิน, แดงและเหลือง รวมถึง ผ้าคลุม, และเครื่องหมายตัว"S" บนหน้าอก สัญลักษณ์ตัว S นี้ได้กลายเป็นสัญลักษณ์ประจำตัวของซูเปอร์แมนที่นำไปใช้ในสื่อต่างๆมาจนถึงปัจจุบัน
อุลตร้าแมน 80
อุลตร้าแมน 80 มีชื่อในร่างมนุษย์ว่า ยามาโตะ ทาเคชิ เป็นสมาชิกของหน่วยพิทักษ์โลกชื่อ UGM (Utility Government Members) และยังเป็นที่รู้จักกันดีในฐานะอาจารย์สอนวิชาวิทยาศาสตร์แห่งโรงเรียนมัธยมต้นซากุระงาโอคะ โดยในสถานการณ์คับขัน ยามาโตะ ทาเคชิ จะสามารถแปลงร่างได้ด้วยการชู ไบร์ทสติ๊ก และตะโกนว่า "อุลตร้าแมนแปดสิบ" อุลตร้าแมน 80 ต้องสู้กับสัตว์ประหลาดที่ได้รับ ไมนัสเอเนอยี่ (Minus Energy) จนแข็งแกร่งขึ้นอย่างมาก แต่เขาก็สามารถผ่านไปได้ โดยแทบไม่ต้องมีนักรบอุลตร้าคนอื่นมาช่วยเลย ทาเคชิเป็นอาจารย์ที่จิตใจดี เขาไม่เพียงแต่สอนวิชาวิทยาศาสตร์อย่างเดียวแต่เขายังสอนเกี่ยวกับการใช้ชีวิตให้แก่เด็กๆอีกด้วยและไม่นานเค้าก็สนิทกับพวกนักเรียน นับได้ว่าเขาเป็นอาจารย์ในอุดมคติของใครหลายๆคนเลยก็ว่าได้
อุลตร้าแมน 80 มีท่าไม้ตายที่คล้ายคลึงอุลตร้าเซเว่นคือ สามารถถอดหงอนบนศีรษะใช้เป็นบูมเมอแรงไม้ตายได้ โดยเรียกว่าท่า "อุลตร้าบูมเมอแรง" อีกทั้งสามารถปล่อยลำแสงได้จาก หัวเข็มขัดที่เอว
โดยชื่อ อุลตร้าแมน 80 นี้หมายถึง อุลตร้าแมนตัวแรกในยุค 80 และต่อมาได้กลายเป็นต้นแบบของอุลตร้าแมนในสมัยปัจจุบันนี้หลายตัว เช่น อุลตร้าแมนเกรท, อุลตร้าแมนทีก้า, อุลตร้าแมนไดน่า เป็นต้น